**Օհուս** (շվեդ.՝ Åhus), նավահանգստային քաղաք (*tätort*) Շվեդիայում, Բալթիկ ծովի ափին, Սկանիա պատմական մարզում, որ ներկայումս այդ երկրի վարչական բաժանումներից՝ լեներից մեկն է հանդիսանում։ Մտնում է Քրիստիանստադի շրջանի կազմի մեջ և բնակչության թվով երկրորդն է այդ շրջանում՝ վարչական կենտրոն Քրիստիանստադից հետո։ 2015 թվականի տվյալներով քաղաքի բնակչության թվաքանակը եղել է 9.840:

Օհուսը գտնվում է Սկանիա պատմական մարզի արևելյան մասում, Հելգեի գետաբերանի մոտ, Քրիստիանստադ քաղաքից մոտավորապես 20 կիլոմետր դեպի հարավ-արևելք։

Պատմություն
-----------

Օհուսը հիմնադրվել է վիկինգների ժամանակներում. ութերորդ դարի կեսերին այստեղ եղել է առևտրային աշխույժ բնակավայր։ 1149 թվականին այն տրվել է Լունդի արքեպիսկոպոսին, որի հրամանով 12-րդ դարի երկրորդ կեսին կառուցվել է *Աոսեուս* ամրոցը։ Հենց այդ թվականն էլ ընդունված է համարել Օհուսի հիմնադրման տարեթիվ։ 1299 թվականին նրան քաղաքի կարգավիճակ և որոշակի արտոնություններ են շնորհվել։ Ռեֆորմացիայի ժամանակներևում քաղաքն անկում է ապրել, հաջորդած շվեդա-դանիական պատերազմների պատճառով ենթարկվել է ավերածությունների, ձեռքից ձեռք անցել։ 1617 թվականին Դանիայի Քրիստիան Չորրորդ թագավորը Օհուսին զրկել է քաղաքի կարգավիճակից և այդ կարգավիճակը շնորհել 1614 թվականին նրա հարևանությամբ կառուցված Քրիստիանստադին։ Շվեդիայում 1971 թվականին իրականացված վարչատարածքային բարեփոխումների արդյունքում Օհուսը, արդեն՝ *քյոփինգ*ի կարգավիճակով (*Åhus köping*) մտցվել է Քրիստիանստադի շրջանի և նույնանուն համայնքի (*Kristianstads kommun*) կազմի մեջ
:

Զբոսաշրջային տեսարժանություն
----------------------------

Օհուսը ծովափնյա սիրված առողջավայր է՝ լայնորեն հայտնի իր ավազե լողափերով, միջնադարից պահպանված պատմամշակութային հուշարձաններով, ավանդաբար պահպանվող սիրողական ձկնորսությամբ զբաղվելու բազմազան հնարավորություններով։

Տնտեսություն
------------

Քաղաքում գործում է ֆրանսիական Պեռնո Ռիկար ընկերության ոգելից խմիչքների գործարան, որտեղ արտադրվում է հանրահայտ Absolut օղին։ Ճանաչված այլ ընկերություններ ևս այստեղ ունեն արտադրական ձեռնարկություններ (*Ateljé Lyktan AB*, *Blå Station AB*, *Knauf Danogips GMBH* և այլն)։ Քաղաքի, տարածաշրջանի և երկրի տնտեսության մեջ կարևոր դեր է խաղում նաև նավահանգիստը (*Åhus Hamn & Stuveri AB*), որը գլխավորապես սպասարկում է կոնտեյներներ փոխադրող նավերի։

Պատկերասրահ
-----------

* 
* 
* 
* 
* 
*

Ծանոթագրություններ
------------------

1. ↑  Statistiska tätorter 2018 – befolkning, landareal, befolkningstäthet — Statistics Sweden, 2019.
2. ↑  Folkmängd och landareal i tätorter, per tätort. Vart femte år 1960 - 2020 — Statistics Sweden.
3. ↑  Statistiska centralbyrån. «Արխիվացված պատճենը» (շվեդերեն). Արխիվացված է օրիգինալից 2017 թ․ նոյեմբերի 7-ին. Վերցված է 2017 թ․ մայիսի 25-ին. `{{cite web}}`: More than one of `|accessdate=` and `|access-date=` specified (օգնություն)
4. ↑  Kristianstads Vattenrike. «Aosehus» (շվեդերեն). Վերցված է 2017 թ․ մայիսի 25-ին.
5. ↑  Kristianstads kommun. «Åhus» (շվեդերեն). Վերցված է 2017 թ․ մայիսի 25-ին.
6. 1 2  Kristianstads kommun. «Åhus» (շվեդերեն). Վերցված է 2017 թ․ մայիսի 25-ին.(չաշխատող հղում)
7. ↑  Åhus Sweden. «Արխիվացված պատճենը» (շվեդերեն). Արխիվացված է օրիգինալից 2018 թ․ ապրիլի 24-ին. Վերցված է 2017 թ․ մայիսի 25-ին. `{{cite web}}`: More than one of `|accessdate=` and `|access-date=` specified (օգնություն)
8. ↑  Åhus Sweden. «Արխիվացված պատճենը» (շվեդերեն). Արխիվացված է օրիգինալից 2018 թ․ մարտի 25-ին. Վերցված է 2017 թ․ մայիսի 25-ին. `{{cite web}}`: More than one of `|accessdate=` and `|access-date=` specified (օգնություն)
9. ↑  Åhus Hamn & Stuveri AB. «Hamnen idag» (շվեդերեն). Վերցված է 2017 թ․ մայիսի 25-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օհուս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | VIAF: 129031273 · WorldCat VIAF: 129031273 |

 |